ХIуькуматин бюджеттиас гьар иса ицIандай гьавайин дарманар гъушас пул. Дарманар ина кканефе льготар ае инсанарис: ВОВ хьуттарис, деIви хьуна ае инвалидарис, инвалид- шиниккварис. Гъара гьавайин дарманар эс эхтияр а сахарный диабет хьуттарис, туберкулез, СПИД.
Чун гьачушуна ккандай терапевтигьди, ги вун гъайикасе вак кее иттал сагъ акьа духтурилди. Ги дузди алихьасе вак фи иттал кешин, нае дарман герекди ашин .
Гьавайи ина ккандайшин дарманар, агвар акье документ льготар гъушан категоригI гIае инсан э пуна. Вас ликIесе рецепт, алихьасе печать- учин духтурдин печать, круглый печать больницайинфра.
Амма джалла аптекавуриас ицIандава гьавайин дарманар. Нагагь вас герекре дарманар адавашин, вун ихьасе учети. Дарманар вас эсе аригуни ицIу ягъан арайи.